cyanic-selkie/wikianc huggingface dataset:
חמאס
תנועת חמאס הוגדרה כארגון טרור על ידי מדינות רבות ובהן ישראל, ארצות הברית, הממלכה המאוחדת, האיחוד האירופי, קנדה, אוסטרליה, ירדן, יפן, נורווגיה ופרגוואי. מנגד, היא מוגדרת כתנועה פוליטית לגיטימית על ידי איראן, רוסיה, טורקיה, סין ורוב מדינות ערב. על פי הצהרות פומביות, תנועת חמאס מחולקת לשלוש זרועות:
מדיניות
חמאס מתמרנת באמצעות כלים אלו (ג'יהאד ודעוה), תוך קשב מתמיד לקשת הסיכויים ולסיכונים העומדים בפניה. שיטות השימוש בג'יהאד ודעוה משתנות באופן מתמיד, על פי המצב המדיני בו חמאס פועלת. חוקרי התנועה במערב ובעולם הערבי ציינו כי חמאס משתדלת שלא לפגוע בארבעה עקרונות מרכזיים:
עקרון ה'צבר'
עקרון נוסף, הן באידאולוגיה והן במדיניות חמאס, הוא ה'צבר' (صبر הגייה מקורבת: סַבְּר), שפירושו "סבלנות, אורך רוח והתמדה". חמאס מבינה שיעדיה רחוקים מהשגה, ולכן היא דוגלת במאמץ שהוא מקיף, ארוך-טווח ומשתנה בשיטותיו בהתאם לכל מצב. חמאס נאחזת בתקדימים היסטוריים כדי להמחיש כי את ישראל ניתן להשמיד בטווח הארוך, כל עוד הפלסטינים יפגינו עמידה איתנה: "גם להסתערות הציונית הנוכחית קדמו פשיטות צלבניות מן המערב ואחרות טטאריות מן המזרח, וכשם שעמדו המוסלמים בפני הפלישות ההן ועיבדו תוכניות להילחם בהן ולהביס אותן, כך יש ביכולתם להתייצב בפני הפלישה הציונית ולהביסה. אין הדבר קשה לאללה אם יהיו הכוונות טהורות והנחישות כנה…" (אמנת חמאס). נוסף על האמור, הרי שבאופן כללי האסלאם מכיר בערך הסבלנות כערך עליון, ולא פעם ניתן לשמוע את המשפט "הסבלנות היא מפתח הישועה" (תרגום חופשי מערבית) בהקשרים מלחמתיים.
אסטרטגיה
לדברי דוד פסיג, חמאס, כמו ארגוני טרור נוספים המנסים להילחם במדינות הדמוקרטיות, מצא כי "הברית שיש בין האזרח במדינה הדמוקרטית לבין הצבא והממשל שלו הוא הנכס האיתן ביותר של המדינה, שגורם בסופו של דבר לעליונות צבאית, מדעית, תרבותית וטכנולוגית". לכן מאמציהם מיועדים וממוקדים לפגוע בברית זו, ולנסות "למוטט או לפחות לזעזע את הקשר ההדוק והאמון שיש לאזרח הדמוקרטי עם מנהיגיו ומפקדי צבאו", באמצעות תורת לחימה בעלת נדבכים רבים, שאחד מיסודותיה הם חילופי מהלומות שיפגעו באזרחים ויתישו אותם. אנשי חמאס מנסים ליצור קרע בין האזרחים למנהיגים, שיגביל את היתרונות הצבאיים, הטכנולוגיים והכלכליים של ישראל בעת לחימה, בשל מצוקת האזרחים, בעוד חמאס ימשיך להתחמש ולתקוף את ישראל ולנסות להכריע אותה.
דלקת גרון סטרפטוקוקלית
אפידמיולוגיה
דלקת גרון, הקטגוריה הרחבה יותר, שאליה גרון סטרפטוקוקי נופל, מאובחן ב-11 מיליון אנשים מדי שנה בארצות הברית. הוא הגורם של 15-40% של כאבי גרון בקרב ילדים ו-5-15% אצל מבוגרים. המקרים מתרחשים בדרך כלל בסוף החורף ובתחילת האביב. העלות הכלכלית של המחלה בארצות הברית אצל ילדים הוא כ-350 מיליון דולר בשנה.
חמאס
הקמה
קיים חוסר בהירות לגבי המיקום, המועד וזהותם האנשים שהקימו את התנועה, כאשר הגרסה המקובלת היא ב-15 בדצמבר 1987 בעזה על ידי אחמד יאסין, מחמד טהאה ומנהיגים נוספים, אם כי יש מאחרים את התאריך עד לפברואר 1988 , ומסעב חסן יוסף טוען שהגרסאות האלו שגויות ונובעות מהיעדר מידע מדויק בנושא, ושחמאס הוקמה עוד קודם בפגישה חשאית בחברון בשנת 1986 של אחמד יאסין, אביו ודמויות דתיות משמעותיות נוספות מרחבי הגדה.
חמאס בתקופת הסכמי אוסלו
ב-16 באפריל 1993, בוצע פיגוע ההתאבדות הראשון על ידי חמאס. מחבל מתאבד התפוצץ בסמוך לפונדק דרכים בצומת מחולה בבקעת הירדן. בתחילת 1996 חוסל הטרוריסט יחיא עיאש על ידי ישראל, ובתגובה בוצעו ארבעה פיגועי התאבדות - בירושלים (הפיגועים באוטובוסים בקו 18 בירושלים (1996)), בתל אביב (הפיגוע בדיזנגוף סנטר) ובאשקלון. בעקבות פיגועים אלה, טענה הרשות הפלסטינית, כי החלה לפעול נגד חמאס, ולדכא לכאורה את פעילותה. זמן קצר לאחר מכן, נעצר ראש הלשכה המדינית של התנועה, מוסא אבו מרזוק, במהלך נסיעה לארצות הברית, והוחלף על ידי סגנו ח'אלד משעל. אבו מרזוק שוחרר לבסוף כעבור שנה אך התמנה לסגנו של משעל במקום לחזור לתפקידו המקורי.
חמאס באינתיפאדה השנייה
על-פי נתונים שפרסמה מערכת הביטחון עם חיסולו של יאסין, בשלוש וחצי שנותיה של האינתיפאדה השנייה ביצע חמאס 425 פיגועים, שבהם נהרגו 377 ישראלים ונפצעו 2,076 אנשים. 52 מפיגועים אלה היו פיגועי התאבדות, שבהם נהרגו 288 ישראלים ונפצעו 1,646. לפי המרכז למורשת המודיעין ביצע חמאס מאז תחילת העימות 780 פיגועים בהם נהרגו 430 אזרחים ונפצעו 2,260 אזרחים.
מסמך האסירים וחטיפת גלעד שליט
בחודש יוני 2006 ניסה אבו מאזן לשכנע את חמאס לחתום על "מסמך האסירים" שבו יש הכרה במדינת ישראל בגבולות 1967 וקריאה להקמת ממשלת אחדות פלסטינית. חמאס סירבה לכך למרות לחץ מצד אבו מאזן, שאיים לקרוא למשאל עם. במקביל לאירועים אלה, נמשכו האירועים האלימים בשטח בין פעילי חמאס ופת"ח, עם מספר הרוגים לשני הצדדים. באותו חודש שברה חמאס באופן גלוי את התהדיאה מול ישראל כאשר שבה לשגר רקטות קסאם אל עבר שדרות בתגובה לפעולות צה"ל בעזה ולמותם של 16 אזרחים פלסטינים. ב-25 ביוני הרג חמאס יחד עם ועדות ההתנגדות העממית 2 חיילי צה"ל וחטף חייל שלישי מבסיס ליד כרם שלום, הוא גלעד שליט. זמן קצר אחר כך, הכריזו אבו מאזן ואסמאעיל הנייה על הסכמה בדבר "מסמך האסירים" תוך שינוי כמה מסעיפיו וניסוחם באופן שממנו ניתן גם לפרש כי חמאס אינה מחויבת להכיר בישראל.
התחדשות המאבק עם הפת"ח
עימותים מזוינים בין חמאס לבין פת"ח החלו ב-15 בדצמבר 2006, ואחרי מספר הפוגות, ב-15 במאי 2007 התחדשו העימותים בעצימות גבוהה, עם עשרות הרוגים - רובם מהפת"ח. חמאס המשיכה להשתלט על רצועת עזה, ובמהלך של 12-14 ביוני 2007 כבשה חמאס את כל בסיסי מנגנוני הביטחון ברצועת עזה.
תחת שלטון חמאס גבר ירי הרקטות על ישראל, דבר שגרם להכרזה על הרצועה כ"ישות עוינת" ועל הטלת סנקציות כלכליות כנגד הרצועה. בינואר 2008 גברו הסנקציות ומעבר הסולר לרצועה הופסק וכתוצאה מכך חלקים מהרצועה הוחשכו. בתגובה, חמאס פרץ את ציר פילדלפי, דבר שגרם למאות אלפי פלסטינים לנהור לרפיח המצרית.
מבצע "עופרת יצוקה"
בעקבות ירי רקטות (קסאם וגראד) לעבר יישובים ישראלים הסמוכים לרצועת עזה, פתחה ישראל ב-27 בדצמבר 2008 במבצע צבאי רחב שכלל התקפות מן האוויר, פעילות של חיל הים הישראלי וכניסת כוחות קרקעיים. מטרת המבצע המוצהרת הייתה "שיפור המציאות הביטחונית בדרום", דבר שתורגם על ידי פיקוד הדרום לשתי מטרות משנה: 1. הפסקת ירי הרקטות לעבר ישראל; 2. פגיעה בכוחה של חמאס שתרתיע אותה מחידוש הירי. במבצע בן 22 יום שזרע הרס גדול מאוד ברצועת עזה, צה"ל הצליח להסב הרוגים רבים ללוחמי חמאס (כ-700 הרוגים, הן לפי ספירת צה"ל והן לפי ספירת חמאס עצמו), בהם מספר בכירי חמאס מהשורה הראשונה, ולהשמיד מספר רב של משגרים ומחסני תחמושת. המבצע יצר מנופי לחץ על מצרים, ארצות הברית ומדינות האיחוד האירופי להירתם למניעת הברחות הנשק לרצועת עזה, והבליט את הפירוד בעולם הערבי בין המתונים לקיצוניים.
מבצע עמוד ענן
כחלק ממבצע עמוד ענן, צה"ל חיסל פעילים בכירים בחמאס, ביניהם מפקד הזרוע הצבאית אחמד ג'עברי, והפציץ מאגרי נשק ובנייני ממשל ברצועה. בתגובה למבצע הגבירה חמאס את הירי הארטילרי לעבר ישראל יחד עם ארגוני טרור אחרים מעזה, ולראשונה ירתה רקטות אל עבר גוש דן ואזור ירושלים. המבצע הסתיים בהפסקת אש בתיווך מצרים ובה התחייב חמאס להפסיק את כל הפעילות ההתקפית נגד ישראל מרצועת עזה, כולל של ארגונים אחרים.
מבצע צוק איתן
ביולי 2014 הגביר חמאס את ירי הרקטות מרצועת עזה, דבר שהוביל לפתיחת מבצע צוק איתן ב-8 ביולי. במהלך המבצע, שנמשך 50 ימים, ירה חמאס 4,594 רקטות ופצמ"רים לעבר ישראל, בהם רקטות רבות לעבר גוש דן ולעבר השפלה. רקטות נורו גם צפונית יותר והגיעו לחיפה ולחדרה, על אף שירי הרקטות התמקד בעוטף עזה ובערים בטווח ה-40 ק"מ מעזה. רוב הרקטות לא הצליחו לחדור את מעטפת ההגנה של כיפת ברזל. מנגד, ישראל הפציצה אלפי מטרות טרור ברצועת עזה. בעקבות ניסיונות לפיגועי חדירה וחדירות שגרמו לאבדות של חיילים דרך מנהרות חדירה מתוך רצועת עזה לישראל, ב-17 ביולי נכנסו כוחות היבשה של צה"ל לרצועת עזה והחלו לחשוף ולהשמיד את המנהרות. אחרי שהסבו למחבלים אבדות קשות (למעלה מאלף מחבלים נהרגו בקרבות) והשמידו 32 מנהרות טרור, בהן 14 מנהרות חודרות לישראל, יצאו כוחות צה"ל בתחילת אוגוסט אל מחוץ לרצועה, והמשיכו בירי מנגד, תוך שחמאס מתמקד בעיקר באזור עוטף עזה. העימות נמשך עד שהושג הסכם הפסקת אש ב-26 באוגוסט.
לאחר מבצע צוק איתן
אחרי מבצע צוק איתן הייתה ירידה משמעותית בירי הרקטות, אך 26 ימים בלבד לאחר תחילת הפסקת האש השקט הופר. בממוצע בכל חודש נפילה אחת של רקטות ופצמ"רים.
הזרוע הצבאית
בעקבות תוכנית ההתנתקות הכריז חמאס על הקמת "הצבא העממי" או ה"מוראביטון" ברצועת עזה. ה"מוראביטון" אמור לפעול בדומה למליציות של חזבאללה ולמעשה להפוך את הרצועה לשטח שנמצא בפועל בשליטתה של חמאס. ה"מוראביטון" לא נועד רק כנגד ישראל, אלא גם כדי להרתיע את הרשות הפלסטינית מלנקוט פעולות נגד חמאס.
Salesmen
היסטוריה
את רב הטקסטים כותב איציק בשפה האנגלית כיוון שלדבריו הלהקה מעוניינת לנסות ולפנות לקהלים רחבים יותר, ואף מתוכנן אלבום בעברית ללהקה בקרוב. דיסק הלהקה הרביעי "FORWARD" שיצא ב 2014 הוא בעצם, האלבום הראשון בו משתתפים כל שאר חברי הלהקה, ורן ישורון שהפיק מוזיקלית יחד עם איציק.
זכויות האדם באזרבייג'ן
חוקת אזרבייג'ן מבטיחה זכויות יסוד לכל אזרח במדינה, בהן זכויות אדם, זכויות קניין, זכויות קניין רוחני, זכות השביתה, זכות בחירה, חופש הביטוי, המצפון והמחשבה.
זכויות מיעוטים
הטלישים סובלים מפגיעה בזכויות תרבותיות וחינוכיות ומהזנחה כלכלית. פעילים פוליטיים בקרבם סובלים מדיכוי אכזרי.
חופש התקשורת
מרבית תושבי אזרבייג'ן צופים בחדשות בערוצי הטלוויזיה הממשלתיים, התומכים במוצהר בשלטון ונמצאים תחת שליטה ממשלתית קפדנית. סקרים שנעשו במדינה מצאו שלתושבי אזרבייג'ן אין גישה למקורות מידע אובייקטיביים ואמינים בנושאי זכויות אדם, ומקרי הפרה של זכויות אדם בידי השלטונות מקבלים תת-סיקור.
שחיתות
מספר יוזמות ננקטו במדינה כדי ללחום בשחיתות. שתי היוזמות העיקריות הן:
My Universe
רקע
שם השיר הוכרז לראשונה במסגרת יציאת רשימת הרצועות של Music of the Spheres ביולי 2021 ללא התייחסות לשיתוף פעולה עם BTS. קטע מהשיר נכלל בטריילר לאלבום וגם הוא לא כלל כל עדות לכך שהלהקה הקוריאנית הייתה מעורבת. ב-13 בספטמבר 2021 נחשף השיר כשיתוף פעולה בין קולדפליי ל-BTS. הסינגל הוכרז באמצעות הודעה מקודדת בחשבון הרשת החברתית של Alien Radio FM של קולדפליי. לאחר פרסום הקלים לשיר "Permission to Dance" בתחילת יולי 2021, שיתפו הלהקות פעולה לראשונה במהלך פרק מסדרת היוטיוב Released, ובמהלכו הצטרפו BTS לדיון עם סולן קולדפליי כריס מרטין על מה שהיווה את ההשראה לאתגר #PermissionToDance". עם זאת, השערות על שיתוף פעולה בין שתי הלהקות כבר החלו בחודש פברואר 2021, לאחר ש-BTS ביצעו את הלהיט של קולדפליי "Fix You" ב-MTV Unplugged. ב-26 בספטמבר יצא הסרט התיעודי של Inside My Universe של השיר, לצד רמיקס "Supernova 7" וגרסה אקוסטית. רמיקס שלישי, שנעשה על ידי שוגה מ-BTS, יצא לאור ב-18 באוקטובר.
וידאו קליפ
קולדפליי צילמו את הווידאו במתחם בריכת שחייה עירוני ריק ונטוש ברובי, ברצלונה, ביולי 2021. הסצינות של BTS צולמו על במה עם מסך ירוק באולפן בסיאול, דרום קוריאה, שבועיים לאחר הצילומים בברצלונה.
כרם התימנים
היסטוריה
השכונה הוקמה בשנת 1906 (לפני ייסוד תל אביב), על אדמתם של אהרון שלוש, יוסף בק מויאל וחיים אמזלג. הקרקע נמכרה בתנאים אטרקטיביים לקונים. רוב הרוכשים היו יוצאי תימן שהגיעו מירושלים. תחילה הייתה כוונה לקרוא לשכונה על שם עו"ד דוד מויאל, בנו של יוסף בק מויאל, אך מכיוון שהקמתה של השכונה נמשכה שנים רבות, הוצע לקרוא לה לאחר מכן בשם "מחנה ישראל", אלא שגם שם זה לא התקבל. רק בשנת 1929 התקבע השם כרם התימנים. על פי הסיפור, גרסת השם הראשונית הייתה "כרם התימני", ומקורה היא מהשומר התימני אשר שמר על כרמו של יוסף בק מויאל.
בשנים 1945–1948
החזית שנמתחה בשלוש שנות המנדט הבריטי האחרונות, ערב מלחמת העצמאות, בתוככי כרם התימנים ונווה צדק הייתה 'חזית ותיקה', שתחילתה במאורעות תרפ"א (1921), והמשכה במאורעות תרפ"ט (1929) ובמאורעות תרצ"ו-תרצ"ט (1939-1936). בשלהי המנדט הבריטי סבלה כרם התימנים, כמו שכונות נוספות, מכדורי צלפים אשר ניצבו ביום ובלילה על צריח מסגד חסן בק.
לאחר קום המדינה
החל משנות ה-90 השתנו פניה של השכונה, נבנו בה בתי מידות מפוארים ועלה הביקוש להתגורר בה. רבים מזקני השכונה הלכו לעולמם ורבים מהצעירים עזבו. רוחו המקורית של הכרם נשמרה במועדון הקשישים בשכונה.
יזנוב קטן
מאפיינים
המין קטן מהיזנוב הגדול ונפוץ ממנו. אמתו קצרה מזנבו ואורכה פחות מ-61 מ"מ. הפנים והאוזניים ורודות בהירות. הוא חי בעיקר לאורך עמק השבר הסורי אפריקני, אך גם בגליל, בתוך מערות יבשות וסדקים. הוא חדר לחבל הים תיכוני כנראה משהתמעטו שם עטלפי החרקים האחרים.
העטלף חי במדינות: אפגניסטן, אלג'יריה, בנגלדש, בורקינה פאסו, צ'אד, דג'יבוטי, מצרים, אריתריאה, אתיופיה, הודו, איראן, עיראק, ישראל, ירדן, קניה, כווית, ליביה, מאלי, מאוריטניה, מרוקו, מיאנמר, ניגריה, ניז'ר, עמאן, פקיסטן, ערב הסעודית, סומליה, סודאן, תאילנד, תוניסיה ותימן.
אנדרה פרדריק קורנאן
תולדות חייו
בשנת 1952 החל קורנאן לנהל את המעבדה לפיזיולוגיית לב-ריאה בבית החולים בלוויו ואת מחלקת הצינתורים הראשונה. במקביל היה לפרופסור לרפואה בבית הספר לרפואה של אוניברסיטת קולומביה. ב-1956 זכה בפרס נובל. בשנת 1958 נבחר לחבר האקדמיה הלאומית למדעים של ארצות הברית וב-1960 נבחר לחבר האקדמיה הלאומית לרפואה של צרפת (Académie nationale de médecine). כן היה חבר במוסדות רבים אחרים בארצות הברית ומחוצה לה (כגון האגודה הקרדיולוגית של בריטניה, החברה השוודית לרפואה פנימית, המועצה הרפואית של בתי החולים של פריז והאקדמיה המלכותית לרפואה של בלגיה).
הפיגוע בבית הכנסת קהילת בני תורה
המחבלים
המחבלים, רסאן ועודאי אבו ג'מל משכונת ג'בל מוכאבר בדרום מזרח ירושלים, היו בני דודים בעלי מעמד של תושבות בישראל. השניים הם קרובי משפחתו של ג'מאל אבו ג'מאל, אסיר שנידון ב-1994 ל-22 שנות מאסר על ניסיון דקירת שוטר, שהתגורר אף הוא בשכונת ג'בל מוכבר והשתייך לארגון החזית העממית. הוא השתחרר במסגרת מחווה מדינית לאבו מאזן כשנה קודם האירוע, ונעצר שוב מספר ימים קודם לפיגוע. ארגון החזית העממית לשחרור פלסטין טען לאחר האירוע שהמחבלים נמנו על שורותיו, אך חזר בו כמה שעות מאוחר יותר.
תגובות לפיגוע
ראש עיריית אשקלון, איתמר שמעוני, הורה על הפסקה זמנית של עבודות לבניית ממ"דים בגני ילדים בעיר, שבהן מועסקים ערבים ישראלים. הוא נימק צעד זה ברצון להגביר את הביטחון האישי אצל ההורים, הילדים והצוות החינוכי. החלטה זו גונתה על ידי הממשלה וחברי כנסת.
סייד'יספיורד'ור
סקירה כללית
העיירה סייד'יספיורד'ור ידועה בזכות מבני העץ העתיקים שלה. בעיר יש אתר קמפינג, בתי מלון, בריכת שחייה, ספרייה, בית חולים, סניף דואר, וחנות אלכוהול.
טמרין (סרביה)
טֶמֶרִין (בסרבית קירילית: Темерин, בסרבית בכתב לטיני: Temerin) היא עיירה ורשות מקומית בסרביה השוכנת במחוז באצ'קה הדרומי אשר בפרובינציית וויבודינה, 20 קילומטרים צפונית לנובי סאד.
גרמיש-פרטנקירכן
היסטוריה
טירת ורדנפלס הממוקמת מצפון לעיירה, אשר שימשה כמקום מושבו של המושל האזורי מטעם הנסיך-הבישוף, ובה נכלאו, נשפטו, והוצאו להורג האשמים לכאורה במצב הקשה של האוכלוסייה, הפכה למוקד של אמונות טפלות, ננטשה במאה ה-17, ונהרסה כמעט לחלוטין בסביבות שנת 1750. הריסותיה שימשו לבניית הכנסייה החדשה בכיכר מריאן שבמרכז העיירה אשר הושלמה בשנת 1752. הכנסייה החדשה החליפה את הכנסייה הישנה אשר נבנתה במקור כמקום לפולחן פגאני.
מתקפת הפדאיון נגד ישראל במלחמת סיני
בעת צאתה למלחמה, הצביעה ממשלת ישראל על הפדאיון כעילה הראשית למתקפה בסיני, אולם היציאה למלחמה הביאה לפריצתה של מתקפה פדאית נגד ישראל בגבולות ישראל עם מצרים, ירדן, סוריה ולבנון, שהייתה למעשה המתקפה הפדאית האחרונה נגד ישראל עד להקמת ארגון "פת"ח". מלחמת סיני, שבמהלכה כבש צה"ל את רצועת עזה וחצי האי סיני, פתרה את בעיית הההסתננות הפלסטינית האלימה ואת בעיית הפדאיון, והביאה בעקבותיה עשור של שקט יחסי לאורך גבולות מדינת ישראל.
הפדאיון שברצועת עזה
המלחמה של צה"ל בפדאיון בזמן מלחמת סיני הביאה למעשה לקצו של הפדאיון ברצועת עזה.
סטורם וורן
סטורם וורן (באנגלית: Storm Warren; נולד ב-4 בנובמבר 1988) הוא כדורסלן אמריקאי, המשחק בעמדות הפאוור פורוורד והסנטר בהפועל רמת-גן גבעתיים.
קריירה
וורן למד ושיחק כדורסל בתיכון ריצ'ווד במחוז אוצ'יטה, לואיזיאנה, שם נבחר לשחקן המצטיין בלואיזיאנה ולקבוצת הטורניר.
ב-31 במרץ 2012, השתתף וורן במשחק האולסטאר של המכללות.
תאונת הדרכים בכביש המהיר חוצה קנדה
ההתנגשות
לפי המשטרה הרכובה המלכותית של קנדה, משאית סמי-טריילר התנגשה באוטובוס בעל 24 מושבים. רוב האנשים באוטובוס היו קשישים מדופין, מניטובה, שנסעו לקזינו. נוסעי האוטובוס, תשע-עשרה נשים ושישה גברים, היו בני 58 עד 88.
מוקד 911: טקסס
עלילה
הסדרה מתמקדת בעיקר בתחנת הכיבוי 126 ובחיי הכבאים, אך לעיתים קרובות היא מראה גם את הקשיים שמתמודדים איתם המוקדנים במוקד החירום הטלפוני של 911.
ג'אהיל הייד
ביוגרפיה
באליפות העולם באתלטיקה 2022 סיים במקום השישי בשיא אישי של 48.42 שניות. במשחקי חבר העמים הבריטי זכה במדליית כסף בתוצאה של 49.78 שניות.
שאנדור דישקאי
שאנדור דישקאי (במקור קליין, בהונגרית: Diskay Sándor; טפולצה, 23 באוגוסט 1883 – בודפשט, 8 בפברואר 1953) היה צלם וצייר יהודי-הונגרי.
ינס להמן
ינס גרהארד להמן (בגרמנית: Jens Gerhard Lehmann; נולד ב-10 בנובמבר 1969 באסן) הוא כדורגלן עבר גרמני ששיחק בעמדת השוער. במהלך הקריירה, שיחק להמן במספר קבוצות בבונדסליגה, בארסנל מהפרמייר ליג ובנבחרת גרמניה.
Shea Butter Baby (שיר)
Shea Butter Baby הוא סינגל שהוקלט על ידי הזמרת-יוצרת האמריקאית ארי לנוקס בשיתוף הראפר האמריקאי ג'יי קול. השיר יצא לאור ב-26 בפברואר 2019, כסינגל השני מתוך אלבום הבכורה של ארי לנוקס, Shea Butter Baby, על ידי חברות התקליטים דרימוויל רקורדס ואינטרסקופ רקורדס.
וידאו קליפ
הווידאו קליפ הנלווה שצולם לשיר, בוים על ידי בנט ג'ונסון והועלה לערוץ היוטיוב של ארי לנוקס ב-20 בפברואר 2019. הווידאו קליפ מתאר את העליות והמורדות של מערכת יחסים בין ארי לבן זוגה. קול מופיע גם באמצע הקליפ תוך שהוא שר את מילות השיר בזמן שהוא עומד בחלל פנוי עם לנוקס.
קריסטל חרסון
קבוצות קודמות
מאז 1950 ייצגה את חרסון שוב ספרטק חרסון. בשנת 1957 ספרטק שיחקה בפעם האחרונה ברמה הרפובליקנית. בשנת 1958 ספרטק חרסון התמודדה בליגה השלישית הסובייטית, קלאס ב'. בשנים 1958 ו-1959 ייצגה את חרסון קבוצת אוונגרד שהתמודדה בתחרויות רפובליקניות באוקראינה ואילו ספרטק המשיך לשחק בקלאס ב'. ב-1982 וב-1988 פעל גם מועדון שליאחוביק ששיחק בתחרויות חובבניות וייצגה את חרסון.
אדילסון באהיה
קריירה
ב-8 בינואר 2021, באהיה חתם בפרובאריו.
באר הגביע
רקע
מעיין נוסף, הידוע כ"המעיין הלבן" (White Spring), נובע מעט מזרחה מבאר הגביע או "המעיין האדום". המים של מעיין זה מגיעים מאקווה רדודה יותר והם חסרי צבע. מעל המעיין נמצא בניין ששימש מקור כבית המשאבות. בניין זה משמש כיום כאתר פולחן, התאורה בבניין מגיעה מנרות, קטורת מבוערת בו והמבקרים נוהגים להתרחץ במי המעיין בעירום מלא.
שרה לאגר
שיאים אישיים
אצטדיון:
טמפו משקאות
תחילת הדרך
בין השנים 1975 – 1990 כיהן משה פודהורצר כמנכ"ל החברה.
יינות
יינות סגל נוסדו בשנת 1787 על ידי יעקב-הירש סגל בבוברויסק, רוסיה. בשנת 1925 נוסדה המזקקה הראשונה בישראל, ועם קום המדינה הקימה משפחת סגל יקב שהתמחה בייצור יינות. ראשוני הענבים הגיעו מאזור אשקלון, ועם השנים התווספו כרמים בעמק איילון ובאזורים נוספים במרכז ישראל. יינות סגל הם שהביאו להכרה בחשיבותו של הגליל העליון כאזור אידיאלי לגידול גפנים בישראל.
משקאות קלים ומוגזים
טמפו היא המשווקת של חברת פפסיקו העולמית בישראל, ומפיצה את משקאותיה, בהם פפסי קולה, סבן אפ ומירינדה. טמפו מייצרת את משקאות ג'אמפ, סדרת מיצים ותה קר. עוד מציעה החברה שני מותגי מאלט (בירה שחורה): נשר מאלט ומאלט סטאר. נכון לשנת 2007, המשקה הקל הנמכר ביותר של טמפו הוא פפסי מקס, משקה הקולה דיאט של פפסי. בשנת 2014 החזיקה טמפו ב-14.8% משוק המשקאות הקלים בישראל
הנסיך לואי, דוכס נמור
ביוגרפיה
ב-26 באפריל 1840 התחתן לואי עם ויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג, ממנה נולדו לו 4 ילדים. עם פרוץ מהפכת פברואר בשנת 1848 החזיק לואי את ארמון טווילרי זמן מספיק כדי לחפות על בריחת אביו, ולאחר מכן ברח בעקבותיו לאנגליה.
קייטו נטוורקס
גיוס הון
בנובמבר 2020 השלימה החברה גיוס של 130 מיליון דולר לפי שווי של מיליארד דולר, ובכך הפכה לחד-קרן.
בולרו (ריקוד)
בולרו (Bolero) הוא ריקוד וסגנון מוזיקלי עממי שמקורו בספרד.
Don't Dream It's Over
הרכב
"Don't Dream It's Over" כתוב ומולחן במפתח E-flat מז'ור ונקבע בסימן הזמן של הזמן המשותף עם קצב של 82 פעימות לדקה.
גביע אפריקה לאומות 1986
בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר.
חגי הוברמן
קורות חייו
חגי הוברמן גדל בחיפה. אמו הייתה בתו של הרב גרשון כהן, רב שכונת "נחלת שמעון" בירושלים. היה חניך תנועת בני עקיבא בעיר, ובוגר בית הספר התיכון "יבנה" בעיר. שירת בגרעין נח"ל בכפר עציון, לאחר שירותו הצבאי נשאר להתגורר ביישוב.
אליפות אירופה בכדוריד 2018
בית א'
המשחקים נערכו בספליט באולם Spaladium Arena שמכיל כ-10,900 מקומות.
מ.ק. 77
היסטוריה
צה"ל החל להשתמש במכשיר בשנת 1973 לאחר שזה סופק לו במסגרת הרכבת האווירית במלחמת יום הכיפורים. בשדרוג הפך מגבר הספק השידור משפופרתי לטרנזיסטורי, מגבר שמע איכותי וחזק יותר, ו"מצב X" (בחיבור KY-57) בו השידור מאובטח יותר.
שישי הפוך (סרט, 2018)
שידור הסרט
הסרט עלה לשידור בכורה בערוץ דיסני ב-10 באוגוסט 2018. בישראל הסרט שודר בערוץ דיסני ישראל ב-30 באוגוסט 2018.
מדד תל אביב ביומד
תת ענף קנאביס
חברות ישראליות רבות עוסקות בפיתוח של תחום הקנאביס הרפואי, בהן חברות שהונפקו בבורסה כמו תיקון עולם, שיח מדיקל וקנבוטק.
השביתה הכללית במצרים (2008)
השביתה הכללית במצרים נערכה ב-6 באפריל 2008. אף על פי שעל פי חוקי מצרים אסור לשבות, פועלי הטקסטיל במדינה פתחו בשביתה כמחאה על תנאי שכר נמוכים, תנאי עבודה ירודים, ליקויי בטיחות ועלייה במחירי המזון. השביתה נקראה לעיתים בשם "האינתיפאדה המצרית", והיא התרחשה יומיים לפני מערכת הבחירות המוניציפליות במדינה. פעילי המחאה תיאמו את פעולותיהם באמצעות הרשתות החברתיות.
ארגון השביתה
ב-5 באפריל בשעות הערב עצרה משטרת מצרים בלוגר שהפיץ מידע על השביתה ושלושה פעילים ממפלגת העבודה האסלאמית שהפיצו מודעות לקראת השביתה.
פאוליוס ינקונאס
קריירת מועדונים
לקראת עונת 2009/2010 עבר לשחק עבור חימקי מוסקבה מליגת העל הרוסית. את אותה עונה סיימה חימקי במקום השני בליגה הרוסית, אחרי צסק"א מוסקבה.
הקונספציה
התפתחות הקונספציה והשפעתה
מתחילת 1973 החל להיווצר פער בין הנחת היסוד של אמ"ן ביחס לאי יכולתה של מצרים לצאת למלחמה כוללת לבין המידע המודיעיני שהגיע לישראל בדבר ההכנות המצריות למלחמה כזו. הפער בלט במיוחד באפריל 1973 כאשר לצד מידע על הגעת מספר מוגבל של מטוסי תקיפה מלוב ומעיראק, התריעו כמה מקורות מוסד ואחר כך גם חוסיין, מלך ירדן, על כוונה מצרית לצאת למלחמה כוללת באמצע מאי, וזוהו הכנות ראשוניות לכך בשטח. אמ"ן/מחקר שלל אפשרות זו וסקירת מודיעין מ-18 באפריל קבעה כי גם הגעת המטוסים החדשים לא תאפשר למצרים מהלך צבאי הגיוני. עם זאת, קציני המחקר העריכו כי בין שלוש האופציות שפתוחות בפני המצרים – פשיטות מוסקות בסיני, חידוש מלחמת ההתשה, או צליחה רבתי – דווקא האחרונה היא ההגיונית מכיוון שהיא תיתן להם סיכוי להישג משמעותי בעוד שהסיכון בה דומה לזה שבמהלכים מוגבלים יותר, כיוון שישראל מאיימת מלכתחילה בתגובה קשה על כל מהלך צבאי.
ההיצמדות לקונספציה - הסברים
בניסיון לצמצם את אחריותו לכישלון המודיעיני ערב מלחמת יום הכיפורים טען אלי זעירא כי "הקונספציה" הושתלה בקרב מעריכי אמ"ן על ידי סוכן ישראלי במצרים, אשרף מרואן, שהיה, לטענת זעירא, סוכן כפול. הקונספציה נקבעה עוד בימי קודמו של זעירא באמ"ן, אהרן יריב, וזעירא האשים את עצמו על שלא בדק באופן ביקורתי את הקונספציה. כיום ברור שמרואן לא היה סוכן כפול ועדיין עומדת בעינה השאלה מדוע לא נעשה שימוש במידע המדויק שהעביר מרואן. ועדת אגרנט קבעה כי בימים שקדמו למלחמת יום הכיפורים היו בידי אמ"ן (מחקר) ידיעות מתריעות למכביר שסופקו לו על ידי מחלקת איסוף בתוך אמ"ן ועל ידי רשויות איסוף אחרות במדינה. הוועדה סברה שידיעות אלה היו חייבות להביא את אמ"ן לידי הערכה מחמירה, זאת אומרת, ליחס סבירות של פרוץ מלחמה, בתחילת השבוע שלפני המלחמה, להעלות אותה בהמשכו כאשר הגיע מידע מתריע נוסף, ולהתריע לאחר קבלת הידיעות על הפינוי הסובייטי שהמלחמה עומדת בשער.
סורת אל-פלק
תוכן
הטקסט עם תעתיק ותרגום לעברית הוא כדלקמן:
113:1 قُلْ أَعُوذُ بِرَبِّ ٱلْفَلَقِ
יחסי הולנד–קוריאה הצפונית
היסטוריה
שתי המדינות כוננו יחסים דיפלומטיים ב-15 בינואר 2001. בשנת 2011, שתי המדינות חגגו עשר שנים של יחסים דיפלומטיים, ולרגל המאורע קוריאה הצפונית הציגה שלושה סרטי תעודה הולנדיים בפיונגיאנג, כולל אחד על ניהול מים בהולנד. הולנד מודאגת מהפרות זכויות אדם ופיתוח טכנולוגיות גרעיניות בצפון קוריאה, וקראה לקוריאה הצפונית לשפר את היחסים הדו-צדדיים שלה עם קוריאה הדרומית. בין שתי המדינות קיים קשר כלכלי מועט. הנתונים העדכניים ביותר על סחר בין שתי המדינות מקורם בשנת 2011 והראו ירידה.
דוד הכהן (חבר הכנסת)
משפחה
אשתו הראשונה של דוד הכהן, אם ילדיו, הייתה רות הכהן. אשתו השנייה הייתה הסופרת והעיתונאית ברכה חבס. אשתו השלישית, ציפורה ארבל, דור שלישי למייסדי ראשון לציון ונכדתו של מנשה מאירוביץ', אחרון הביל"ויים, הייתה נשואה לסוהיל, בנו של חסן שוכרי.
אורן פישר
ביוגרפיה
בשנת 2014, השתקע פישר בדרום תל אביב והחל לצייר ציורי גראפיטי ברחובות העיר ולהטביע את חותמו הייחודי על קירותיה ומרחביה השונים. בחודש אפריל 2014 חבר לאמן אנטון אברמוב, עמו הקים בבניין נטוש המיועד להריסה, ברחוב הרצל את משונע - גלריה לאמנות עכשווית שמטרתה הייתה לפי מייסדיה לשקף את הסביבה שבה היא פועלת. עם סגירת הגלריה בחודש אוקטובר 2017, החל פישר לשמש כאוצר וכמנהל פרויקטים קהילתיים של הבית האדום - מרכז לאמנות ותרבות בשכונת שפירא בתל אביב.
אקלים יבשתי
Dfa, Dwa, Dsa
המשותף לשלוש גרסאות האקלים הללו היא העובדה שהקיץ באזורים אלו הוא חם יחסית - ממוצע הטמפרטורה בחודש החם ביותר היא מעל ל־C° 22 ולפחות ארבעה חודשים עם ממוצע מעל ל־C° 10, דבר המוצג באות השלישית בקוד הסימון - a.
לעומת זאת, בפיונגיאנג, סיאול ובבייג'ינג יש עונה יבשה - החורף, ובקיץ יורדים מרבית הגשמים (מונסונים), אולם הקיץ חם ביותר: ממוצע המעלות בחודש החם ביותר הוא מעל ל־C° 22 ויש יותר מ־4 חודשים עם ממוצע מעל ל־C° 10, האקלים הוא Dwa.
פמלה גיי
חיים אישיים
גיי נשואה וחיה עם בעלה בדרום אילנוי. היא חובבת סוסים.
ג'יי (פירושונים)
אחר:
דרלינג (נהר)
הנהר קרוי על שם ראלף דרלינג, מושל ניו סאות' ויילס השביעי. הוא סובל פעמים רבות מבצורת שעוברת על המדינה, שרובה מדבר, והזרימה בו משתנה מעונה לעונה. כתוצאה ממספר חוות השופכות פסולת כגון חומרי הדברה לנהר והזרימה המשתנה, מזוהם הנהר בחלקים ספורים שלו, במיוחד באתרים היבשים.
כינוס נכסים
כינוס נכסים בהוצאה לפועל ובבית המשפט
לדוגמה, ראובן נתן לבנק משכנתא על בית, בתור ערובה להלוואה שלקח. משכנתא היא סוג של משכון קבוע, הנובע משטר משכון. אם ראובן לא יעמוד בהחזר ההלוואה, כך שיהיה צורך במימוש המשכנתא, יופעל סעיף 90 לחוק המקרקעין, אשר מפנה לסעיף 18 לחוק המשכון, אשר מפנה לאופן מימוש הנכס, שהוא "בדרך של מימוש נכס שהוטל עליו עיקול בהוצאה לפועל" (ביטוי זה כולל כינוס נכסים). הבנק יכול לפנות לבית המשפט או לראש ההוצאה לפועל. במרבית המקרים, נעשית פניה להוצל"פ, שכן שם ההליך פשוט ומהיר יותר. רשם ההוצל"פ, בתורו, יכול למנות כונס נכסים, אשר ייקח לידיו את הנכס (לפי סעיף 54(א) לחוק ההוצאה לפועל) ויפעל כדי למכרו. תמורת הנכס תועבר בסופו של דבר לבנק. תמורה זו תנוכה מהחוב שיש לראובן כלפי הבנק: אם התמורה פחתה מגובה החוב, הבנק יוכל לתבוע מראובן את היתרה, בתביעה חוזית רגילה; אם התמורה עלתה על גובה החוב, יחזיר כונס הנכסים את העודף לראובן. לרוב התמורה אינה עולה על גובה החוב, משום שדירות שנמכרות בידי כינוס נכסים לרוב יהיו זולות מהמחיר בשוק, כדי להקל על הליך הרכישה ולזרז את כיסוי החוב בעזרת הנכס שמושכן.
בנוסף, קיים סוג של כונס נכסים המתמנה בבית המשפט (לא בהוצל"פ) והוא דומה, אך ככל הנראה לא זהה, לכונס הנכסים הנדון לעיל (שמטרתו מימוש משכון מכוח דיני המשכונות). זה הוא כונס הנכסים מכוח תקנה 388 לתקנות סדר הדין האזרחי:
כינוס נכסים בדיני החברות
סוג זה של כינוס נכסים מעוגן בסעיף 194 לפקודת החברות [נוסח חדש], תשמ"ג-1983:
מצ'מון הנגיד
חייו
מצ'מון היה נשוי לאחותו של אבו זכרי יהודה בן יוסף הכהן, שהיה פקיד סוחרים בקהיר בירת מצרים. נפטר לפני חודש חשוון ד'תתקי"ב (1151) ואת מקומו ירש בנו חלפון (נפטר ב-28 באוקטובר 1172). גויטיין משער כי האחים חלפון וישועה בני מצ'מון, שהיו שניהם נגידי ארץ תימן במאה ה-13, היו צאצאיו של מצ'מון. למצ'מון בן דוד, שהיה נגיד תימן בזמנו של הרמב"ם, הקדיש רבי יהודה אלחריזי עותק מספרו ה"תחכמוני", ויש יסוד להנחה שהיה גם הוא מצאצאיו של מצ'מון הנגיד הראשון. הוא היה אחרון יהודי תימן שמוזכר בתקופה זו בהקשר של הסחר הבינלאומי להודו. כן ייתכן שרבי דוד עדני, מחבר "מדרש הגדול", היה ממשפחת הנגידים.
יוגב גלוסמן
קריירה מוזיקלית
בשנת 2018 יצא האלבום the ceiling - אלבום בכורה בשפה האנגלית. בהפקת נועם חבקין (ידוע בכינוי "nomok").
מיטב דש השקעות
מיטב דש מנהלת תיקי השקעות, קרנות נאמנות, קופות גמל, קרנות השתלמות, קרנות פנסיה, קופה מרכזית לפיצויים, מוצרים מדדיים וכן מוצרי השקעות אלטרנטיביים. בנוסף, מיטב דש מספקת שירותי מסחר בניירות ערך ללקוחות פרטיים ומוסדיים וכן פעילה בשוק האשראי במתן הלוואות לעסקים וללקוחות פרטיים. כמו כן, למיטב דש מספר סוכנויות ביטוח.
יו"ר החברה הוא אלי ברקת.
הישרדות: פיג'י
סיכום עונה
מאחר שאחת מהמתמודדים פרשה לפני תחילת המשחק (מליסה מקנלטי), העונה התחילה עם 19 מתמודדים. לאחר שהגיעו לחוף כקבוצה אחת, הוראות וחומרים לבניית מחנה הופלו ממטוס. לפני האתר הראשון, המתמודדים חולקו לשני שבטים על-ידי סילביה, אשר מונתה לאור מנהיגותה לבניית המחנה, אשר נשלחה לאי הגלות לאור המספר האי זוגי של מתמודדים. לאחר האתגר, השבט המנצח, מוטו, חזר לשבט הבנוי, בעוד שהשבט המפסיד, ראבו, הופנו לאי אחר אשר שם חיכו להם אספקה דלה של ציוד. סילביה הצטרפה לראבו זמן קצר לאחר מכן. בעוד ששני השבטים התחרו בצורה שבה במשימות, היה ניכר לעין כי מוטו במצב טוב יותר לאור שהותם במחנה טוב יותר, מה שהביא לזכייתם בכל משימה. בראבו, ברית בין ארל ויאו מן נרקמה. כאשר ארל נשלח לאי הגלות, הוא עזר ליאו מן למצוא פסלון חסינות הממוקם במחנה.
אתגר הפרס אשר בו התחרו השישייה האחרונה היה בשביל משאית. יאו מן זכה במשימה, אך עשה עסקה עם דרימז שיתן לו את המשאית בתמורה לכך שדרימז יעניק לו את החסינות האישית האחרונה במידה ויזכה בה. בעוד שדרימז ניסה לצאת מהעסקה בניסיון להדיח את יאו מן לאחר מכן, יאו מן השתמש בפסלון החסינות וסטייסי הודחה במקום זאת, אחריה הודח בו בשל איומו הפיזי במשימות. דרימז זכה במשימת החסינות האחרונה, אך חזר בו מהעסקה שלו עם יאו מן במועצת השבט, מה שהוביל להדחתו של יאו מן. במועצת השבט האחרונה, מעשיו של דרימז ומשחקה השקט של קסנדרה הוביא לזכייתו של ארל בפה אחד.
סאשה ולור
אלכסנדר הדג'ס שטיינברג (באנגלית: Alexander Hedges Steinberg; נולד ב-25 ביוני 1987) הידועה גם בשם הבמה סאשה ולור (באנגלית: Sasha Velour) היא מלכת דראג, אומנית ובמאית אמריקאית הידועה בעיקר בשל זכייתה בעונה התשיעית של המרוץ לדראג של רו פול, והפקת מופע הדראג החודשי "Nightgowns".
חיים אישיים
שטיינברג מתגוררת כעת בברוקלין, ניו יורק עם שותפה לחיים ג'ון ג'ייקוב לי (הידוע גם כג'וני ולור). שטיינברג היא ג'נדרקוויר ואין לה העדפה אם להתייחס אליה בלשון "הוא" או "היא" כשהיא מחוץ לדראג. עם זאת, כאשר היא בדראג, לרוב מתייחסים אליה בלשון "היא". סאשה ולור מופיעה הרבה פעמים קירחת כמחוות זיכרון לאימהּ שנפטרה ממחלת הסרטן, שבעקבות הטיפולים בה נשר שיערה.
דזונג
דזונג הוא סוג של מבצר ומנזר בעל עיצוב ארכיטקטוני ייחודי. ניתן למצוא את מבצרי הדזונג באזורי הממלכות הבודהיסטיות בהרי ההימלאיה, במיוחד בהוטן וטיבט.
ג'ימי קוב
דיסקוגרפיה (רשימה חלקית)
ועוד הקלטות רבות עם מיטב האמנים המובילים.
סמדר (מושב)
סמדר היה מושב עובדים ועולים שנוסד בשנת 1956 על ידי איכרי המושבה הסמוכה בית-גן עולי תוניס, בבקעת יבנאל מצפון למושבה יבנאל שבגליל התחתון.
לימים צורף המושב למועצה המקומית יבנאל, בדומה למושבה בית-גן ומושב משמר השלושה שצורפו למועצה המקומית יבנאל כבר בשנת 1953.
ארצות הברית במשחקים האולימפיים (1992 ואילך)
כדורסל
ב-1989 שינתה פיב"א את מדיניותה, ואפשרה את שיתופם של כדורסלנים מקצוענים במשחקים (להבדיל משחקנים חובבנים). נבחרת ארצות הברית, שעד אז התבססה על שחקני כדורסל מכללות, יכלה עתה לשתף גם שחקנים מליגת ה-NBA. כישלונה היחסי של הנבחרת באולימפיאדת סיאול (1988), בה זכתה במדליית ארד, ההישג הנמוך בתולדותיה עד אז, דרבן רבים מהכוכבים הגדולים של ה-NBA להצטרף לנבחרת. אנשי השיווק של ה-NBA מיהרו להדביק לנבחרת את הכינוי "Dream Team" (נבחרת החלומות), והיא נחשבת לאחת הנבחרות הטובות ביותר שהורכבו מעולם, אם לא הטובה שבהן. סגל הנבחרת כלל את צ'ארלס בארקלי, לארי בירד, מג'יק ג'ונסון מייקל ג'ורדן, קלייד דרקסלר, פטריק יואינג, כריסטיאן לייטנר, כריס מאלין, קארל מלון, ג'ון סטוקטון, סקוטי פיפן ודייוויד רובינסון.
נבחרת הנשים פתחה משחקיה באופן דומה, ובשלב הבתים הביסה את יריבותיה בתוצאה הממוצעת 60–106. עם זאת, בשלב חצי הגמר, הפסידה לנבחרת המשלחת המאוחדת 79-73. היה זה בסך הכל ההפסד השני בתולדותיה. במשחק על המקום השלישי גברה על נבחרת קובה 74-88, וזכתה במדליית הארד.
ענפים אחרים
התאומות קארן ושרה ג'וזפסון זכו במדליית הזהב במקצה הזוגות בשחייה צורנית, ובמקצה היחידות חלקה קריסטן בב-ספראג את מדליית הזהב עם הקנדית סילבי פרשט. השייטים זכו בתשע מדליות (בכל תחרויות השיט פרט לתחרות הלכנר לנשים). במדליית הזהב היחידה זכו מארק ריינולדס והרולד האנל, בדגם סטאר. שלושה מתאגרפים זכו במדליות, היחיד מהן שזכה בזהב היה אוסקר דה לה הויה, במשקל קל. גם בקפיצה למים נרשם מאזן דומה, כשמארק לנזי היה היחיד שזכה במדליית זהב, בקפיצה מ-3 מטר. חותרי הקאנו ג'ו ג'קובי וסקוט סטראוסבו זכו במדליית הזהב במקצה הזוגות בסלאלום והקלעית לוני מיילי עשתה זאת בירי מ-50 מטר בשלושה מצבים. חותר הקיאק גרג ברטון איבד את תואריו מסיאול, והסתפק במדליית ארד במקצה היחידים ל-1000 מטר. מדליות נוספות הושגו בחתירה, ג'ודו, אופניים ורכיבה.
נבחרת הכדורמים סיימה במקום הרביעי, לאחר שהפסידה בחצי הגמר לנבחרת ספרד, ובמשחק על המקום השלישי לנבחרת המשלחת המאוחדת. גם נבחרת הבייסבול סיימה במקום הרביעי, אחרי שהפסידה לנבחרות קובה ויפן. נבחרת הנשים בכדוריד סיימה במקום השישי ונבחרת הכדורגל הודחה בשלב הבתים.
שחייה
ג'ף ראוס זכה בשתי מדליות זהב, במשחה ל-100 מטר גב ובמשחה השליחים ל-100X4 מטר מעורב, בו קבעו האמריקאים שיא עולם חדש, 3:34.84 דקות. שותפיו למשחה השליחים היו ג'רמי לין, שזכה גם במדליית כסף ב-100 מטר חזה, מארק הנדרסון וגארי הול ג'וניור, בנו של גארי הול סניור, שייצג את ארצות הברית במשחקים האולימפיים בין 1968 ל-1976. הול הבן זכה, בנוסף לזכייה בזהב במשחה המעורב, גם במדליית זהב במשחה ל-100X4 מטר חופשי ובמדליות כסף במשחים ל-50 מטר חופשי ו-100 מטר חופשי. שותפיו לזכייה בזהב במשחה השליחים החופשי היו ג'ון אולסן, ג'ון דייוויס ובראד שומאכר. דייוויס ושומאכר זכו במדליית זהב נוספת, במשחה השליחים ל-200X4 מטר חופשי, יחד עם ג'וזף יודפול וראיין בריוב. במדליות זהב נוספות זכו בראד ברידג'ווטר (200 מטר גב) וטום דולאן (400 מטר מעורב אישי). טום מלצ'ו זכה במדליית כסף ב-200 מטר פרפר ואריק ניימסניק זכה במדליית כסף שנייה ברציפות ב-400 מטר מעורב אישי.
אתלטיקה
באתלטיקה זכו האמריקאים ב-16 מדליות, מהן 7 מדליות זהב. במניין זה לא נכללות 3 מדליות זהב ומדליית ארד אחת שנשללו מספורטאים אמריקאים בשל שימוש בחומרים אסורים. בשנת 2007 הודתה מריון ג'ונס כי השתמשה בחומרים אסורים. מדליות הזהב בהן זכתה בריצת 100 מטר וריצת 200 מטר ומדליית הארד בה זכתה בקפיצה לרוחק נשללו ממנה. ג'ונס נטלה חלק גם בשני מרוצי השליחות. לאחר סדרת דיונים וערעורים קבע בשנת 2010 בית הדין לבוררות בספורט כי חברותיה של ג'ונס למרוצים אלו יוכלו להמשיך ולהחזיק במדליות הזהב שלהן. בשנת 2008 הודה גם אנטוניו פטיגרו, שזכה במדליית זהב עם נבחרת השליחים ל-400X4 מטר כי נטל חומרים מסוכנים. חברו לנבחרת, מייקל ג'ונסון, הודיע כי יחזיר ביוזמתו את מדליית הזהב לוועד האולימפי הבינלאומי, וכי הוא חש "מרומה, נבגד ומאוכזב". בהמשך, שלל הוועד האולימפי הבינלאומי את מדליית הזהב גם מיתר חברי הנבחרת שהשתתפו במרוץ.
פרט לשערוריות אלה, רשמו האתלטים האמריקאים מספר הישגים נאים. מייקל ג'ונסון שמר על תוארו בריצת 400 מטר, ומוריס גרין זכה בשתי מדליות זהב, בריצת 100 מטר ובמרוץ השליחים ל-100X4 מטר. חבריו לנבחרת היו ג'ון דראמונד, ברנרד ויליאמס ובריאן לואיס. סטייסי דרגילה קבעה שיא אולימפי בקפיצה במוט (4.60 מטר). אנג'לו טיילור זכה במדליית הזהב בריצת 400 מטר משוכות, וניק הייסונג זכה במדליית הזהב בקפיצה במוט.
הנשים זכו בשתי מדליות זהב. ג'ואנה הייז קבעה שיא אולימפי בריצת 100 מטר משוכות (12.37 שניות) ונבחרת השליחות ניצחה במרוץ ל-400X4 מטר. בשנת 2010 התברר כי אחת האצניות, קריסטל קוקס, השתמשה בחומרים אסורים, ומדליית הזהב נשללה מהנבחרת כולה, ואולם ב-2013 ביטל הוועד האולימפי הבינלאומי את החלטתו, והשיב לשאר האצניות את המדליות. לורין ויליאמס זכתה במדליית כסף בריצת 100 מטר, אליסון פליקס זכתה במדליית כסף בריצת 200 מטר, מליסה מוריסון זכתה במדליית ארד שנייה ברציפות בריצת 100 מטר משוכות ודינה קסטור זכתה במדליית ארד בריצת מרתון. נבחרת השליחות ל-100X4 מטר העפילה לשלב הגמר, אך נפסלה.
ענפים אחרים
הקלעית קים רוד החזירה לעצמה את התואר האולימפי בירי בצלחות חרס. קלע נוסף, מתיו אימונס, זכה אף הוא במדליית זהב, בירי מ-50 מטר בשכיבה. שישה מתאבקים זכו במדליות, אך רק אחד מהם, קייל סנדרסון, זכה במדליית זהב. רולון גארדנר לא הצליח לשחזר את הישגו מסידני, נכנע בחצי הגמר לקזחי גרגורי צורצומייה וזכה במדליית ארד לאחר ניצחון על האיראני סאג'אד בארזי. נבחרת הרכיבה זכתה במדליית הזהב בתחרות הקפיצות, ואחד החברים בה, כריס קאפלר, זכה במדליית הכסף בתחרות הקפיצות ליחידים. בתחרות הכללית, זכתה הנבחרת האמריקאית במדליית הארד, וקימברלי סוורסון, שהייתה חברה בה, זכתה במדליית הכסף בתחרות ליחידים. לוחם הטאקוונדו סטיבן לופז עבר מקטגוריית משקל של עד 68 ק"ג לקטגוריית משקל של עד 80 ק"ג וזכה במדליית זהב שנייה ברציפות. השייטים הוותיקים קווין ברנהאם ופול פורסטר זכו במדליית זהב בדגם 470. ברנהאם בן ה-48 היה האלוף האולימפי המבוגר ביותר באתונה. הסייפת מריאל זגוניס הייתה לאמריקנית הראשונה שזוכה במדליית זהב בסיף מזה 100 שנה. במדליות זהב נוספות זכו שמיניית החותרים, המתאגרף אנדרה וורד וכדורעפניות החופים קרי וולש ומיסטי מיי-טרינור. השחייניות הצורניות אליסון ברטוסיק ואנה קוזלובה זכו בשתי מדליות ארד, במקצה הזוגות ובמקצה הקבוצתי. הג'ודוקא ג'ימי פדרו זכה במדליית ארד, שמונה שנים אחרי שעשה זאת באטלנטה, וסוזאן ויליאמס, שזכתה במדליית ארד בטריאתלון הייתה לאמריקאית הראשונה שזוכה במדליה אולימפית בענף. רוכב האופניים טיילר המילטון זכה במדליית הזהב במרוץ אופני כביש נגד השעון, אך היא נשללה ממנו ב-2012, לאחר שנמצא כי נטל חומרים אסורים. בעקבות זאת, הוענקה לרוכב אמריקני אחר, בובי ג'וליץ', מדליית כסף, לאחר שבתחילה הוענקה לו מדליית ארד.
הקלעים זכו בשש מדליות, שתיים מכל סוג. במדליות הזהב זכו וולטון אלר ווינסנט הנקוק. קים רוד זכתה במדליה אולימפית רביעית ברציפות, מדליית כסף, ומתיו אימונס איבד את תוארו מאתונה וזכה אף הוא במדליית כסף. שני צמדי כדורעף החופים זכו במדליות זהב: קרי וולש ומיסטי מיי-טרינור שמרו על תוארן ובטורניר הגברים ניצחו טוד רוג'רס ופיל דלהאוסר. הסייפת מריאל זגוניס זכתה במדליית זהב שנייה ברציפות בחרב, וגם הייתה שותפה לזכייה במדליית הארד בתחרות החרב הקבוצתית. שותפותיה, סאדה ג'ייקובסון ובקה וורד זכו במדליות הכסף והארד בטורניר החרב ליחידות. נבחרת הנשים ברומח ונבחרת הגברים בחרב זכו במדליות כסף. רוכבי האופניים זכו בחמש מדליות, בהן מדליית זהב אחת, בה זכתה קריסטין ארמסטרונג, במרוץ אופני כביש נגד השעון. לוי ליפהיימר זכה במדליית ארד במקצה המקביל לגברים. בחתירה זכו האמריקאים במדליה אחת מכל סוג: שמיניית הנשים זכתה במדליית זהב, מישל גרט זכתה במדליית כסף במקצה היחידות, ושמיניית הגברים זכתה במדליית ארד. גם ברכיבה רשמו האמריקאים תוצאה דומה: הנבחרת זכתה במדליית זהב בקפיצות, ג'ינה מיילס זכתה במדליית כסף במקצה היחידים וביזי מאדן זכתה במדליית הארד במקצה הקפיצות ליחידים. שני שייטים אמריקאים זכו במדליות: אנה טאניקליף זכתה במדליית זהב בדגם לייזר רדיאל וזאק ריילי זכה במדליית כסף בדגם פין. המתאבק הנרי סג'ודו זכה במדליית זהב בקטגוריית המשקל של עד 55 ק"ג ושני מתאבקים נוספים זכו במדליות ארד. אחרי שתי זכיות רצופות, איבד לוחם הטאקוונדו סטיבן לופז את התואר האולימפי, והסתפק במדליית ארד, בקטגוריית המשקל של עד 80 ק"ג. אחיו מארק זכה במדליית כסף בקטגוריית המשקל של עד 68 ק"ג ואחותו דיאנה זכתה במדליית ארד בקטגוריית המשקל של עד 57 ק"ג. אמריקאים נוספים זכו במדליות באיגרוף ובג'ודו.
ענפי כדור קבוצתיים
נבחרת הנשים בכדורמים שמרה אף היא על תוארה, לאחר ניצחון 5–12 על איטליה במשחק הגמר. הגברים לא הצליחו לעבור את שלב הבתים. בכדורעף זכו שתי הנבחרות במדליות ארד, הגברים לאחר הפסד לאיטליה בחצי הגמר וניצחון על רוסיה במשחק על המקום השלישי, והנשים לאחר הפסד לסרביה וניצחון על הולנד בשלבים המקבילים.
נבחרת הנשים בכדורגל, שניצחה בשלושת הטורנירים האולימפיים הקודמים, ומעולם לא סיימה במקום נמוך מהמקום השני, הודחה במפתיע כבר בשלב רבע הגמר, בידי נבחרת שוודיה, במשחק שהוכרע בבעיטות עונשין. נבחרת הנשים בהוקי שדה הודחה אף היא בשלב רבע הגמר על ידי נבחרת גרמניה. נבחרת הנשים ברוגבי שביעיות סיימה במקום החמישי, ונבחרת הגברים סיימה במקום התשיעי.
ענפים אחרים
הג'ודוקא קיילה האריסון שמרה על תוארה מלונדון, טרוויס סטיבנס זכה במדליית כסף וניק דלפופולו סיים במקום השביעי. שמיניית החותרות האמריקאית זכתה במדליית הזהב, ובמקצה היחידות זכתה ג'נברה סטון במדליית כסף. גרייס לוצ'אק ופליס מולר סיימו במקום הרביעי במקצה הזוגות ורביעיית החותרות סיימה במקום החמישי. אצל הגברים סיימה שמיניית החותרים במקום הרביעי, אנדרו קמפבל וג'וש קוניצ'ני סיימו במקום החמישי לזוגות בסירה קלה ורביעיית החותרים סיימה במקום השביעי. הקלעית וירג'יניה ת'ראשר קבעה שיא אולימפי ברובה אוויר (208 נקודות), וקלעית נוספת, שרה שרר דורגה שמינית באותה תחרות. קורי קוגדל זכתה במדליית ארד בטראפ וקים רוד, שאיבדה את תוארה בסקיט, זכתה אף היא במדליית ארד, שהייתה המדליה האולימפית השישית שלה, בשש אולימפיאדות. במדליית זהב נוספת זכתה הטריאתלטית גוון ג'ורגנסן, שהייתה האמריקאית הראשונה שזוכה בתואר האולימפי בענף זה.
ורחניאדזבינסק (מחוז משנה)
מחוז משנה ורחניאדזבינסק (בבלארוסית: Верхнядзьвінскі раён; ברוסית: Верхнедвинский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר ורחניאדזבינסק.
ג'ונתן מן
שנותיו הראשונות
מן נולד בבוסטון, מסצ'וסטס בשנת 1947, ילד שני למשפחה בת ארבעה ילדים. אביו, ד"ר ג'יימס מן, היה פסיכואנליטיקן ידוע ואימו עובדת סוציאלית. גישתם לעולם האקדמיה ועיסוקיהם שהיו קשורים בטיפול בבני אדם, היו חלק בלתי נפרד מחיי המשפחה. ג'ונתן ואחותו הגדולה קרול החלו להביע עניין במדע בהיותם בני נוער ולקחו חלק במחנות חפירה ארכאולוגיים. מקור השפעה נוסף על עולמו של מן הם הספרים. מן היה קורא נלהב ובין היתר הושפע רבות מספרו של אלבר קאמי, 'הדבר', בו הגיבור נלחם מלחמה מתמדת נגד מגפה חרף כל הקשיים. חיי הגיבור בספר הפכו למופת עבור מן. עם תום לימודיו התיכוניים מן פנה ללימודי היסטוריה באוניברסיטת הרווארד. בשנתו השלישית ללימודים נסע לפריז ללימודי מדעי המדינה. בפריז פגש את מי שתהיה אשתו לעתיד, מרי- פול בונדט. כעבור שנה, עם חזרתו לארצות הברית, נישאו השניים, ובמקביל קיבל מן את התואר האקדמי הראשון שלו (BA). לזוג נולדו במרוצת השנים שלושה ילדים.
התוכנית הגלובלית לאיידס (GPA) של ארגון הבריאות העולמי (WHO)
אחת מיוזמותיו הראשונות בארגון הייתה כינוס ועידה גלובלית בנושא איידס בה לקחו חלק אפידמיולוגים, אנשי אתיקה ומדענים מרחבי העולם. בשל העובדה כי מנהיגים מסוימים התכחשו למגפת האיידס ולצורך בפעולה לבלימתה, ועל מנת לקדם את סדר היום שלו בדבר זכויות אדם, פעל הארגון פעמים רבות בשיתוף פעולה מול ארגונים לא ממשלתיים. אט אט מדינות רבות אימצו תוכניות המבוססות על הבנה של חשיבותן של בריאות הציבור וזכויות האדם.
פעילות לאחר עזיבת ה-GPA
בשנת 1991 ייסד מן את ארגון 'רופאי העולם'(Doctors of the World). הוא שאף שהארגון יהווה פלטפורמה לתוכניות בנות-קיימא לקידום ולהגנה על בריאות וזכויות אדם בארצות הברית ובארצות נוספות.
בריאות וזכויות אדם
כלל יסוד נוסף, שהציג מן בנאומו, לעיסוק ב"אתיקה של העשייה למען בריאות וזכויות אדם", הוא החובה להימנע מדמוניזציה של האחר. הכוונה פה למשל, כי יהיה זה אבסורד, לנסות ליצור סטיגמות גבריות כדי לקדם את זכויות האישה.
עם זאת סבר מן, כי הסתפקות ברמה זו של ניתוח המציאות, שתולה את האשמה בפוליטיקאים ובמקבלי החלטות אחרים, משאירה את ניתוח המצב חסר ולא מספק כלל. מניעתן של מחלות אשר במידה רבה ניתנות למניעה ומניעתן של נכות ומוות מוקדם בדיוק כמו מניעת פגיעה בזכויות אדם, מניעת מעשי אלימות ורצח עם, חייבות לקבל כגוף אחד, את הבכורה ולהוות את האתגר המרכזי על הסטטוס קוו החברתי והפוליטי.
מן האמין, כי עתידה של העשייה לבריאות הציבור קשורה ותלויה בעתיד העשייה לקידום זכויות האדם, ולהפך. לזה נועדה לתת מענה נקודת המבט של בריאות וזכויות אדם, אותה מחזיק מן. נקודת מבט אשר מציבה אתגר גם לתחום בריאות הציבור וגם לזכויות האדם. כעת מה שנדרש לעמדתו לקידום התחומים, זה לעבור מן התאוריה למעשה. הפעולה היא שתביא לשינוי האמיתי במציאות העולמית, עלינו לנסות לבדוק איך ולאיזה שיעור מימושן של זכויות אדם, יכולות ליצור שינוי אמיתי שיביא למזעור המרכיבים החברתיים המהווים את הרקע להיווצרותן של מחלות, נכויות ואף מוות.
מושג ה'פגיעות' (Vulnerability)
מושג הפגיעות משמש להבנת המימד החברתי: פגיעות לאיידס משקפת את המידה בה אנשים מסוגלים או לא מסוגלים לקבל החלטות מושכלות על הבריאות שלהם. כיוצא בזאת, אדם המסוגל לקבל החלטה מודעת ולהוציא אותה אל הפועל הוא הכי פחות פגיע. האדם שאינו מסוגל לכך נתון לפגיעות הרבה ביותר. מנקודת מבט זו (היוצרת שילוב של הגישה של הפחתת סיכון עם ניתוח חברתי) יש להבין איך לזהות ולפעול נכון כלפי גורמים, מעבר לאינדיבידואל, המגבילים ומפריעים לקבלת החלטות מודעת וחופשית שלו לגבי התנהגותו.
תתני
תוכן האיגרת
לאחר ברכת שלום למלך, הכותב מודיע לו שראה את בית המקדש ממשיך להיבנות, ועל כך ששאל את הבונים מהיכן הרישיון לבנין הבית, ומי אחראי עליהם. תתני ממשיך וכותב שתשובת הבונים הייתה שהם עבדי ה', והבית שהם בונים נבנה בעבר על ידי מלך גדול אך חרב על ידי נבוכדנצר בעקבות חטאי העם.
האחים זנגאקי
האחים זנגאקי (באנגלית: Zangaki Brothers) היו שני אחים ממוצא יווני, שפעלו כצלמים במצרים ובאלג'יריה, משנות ה-60 של המאה ה-19 ועד שנות ה-90. הם התמחו בצילום אנדרטאות וסצנות מחיי היום-יום, הפקת הדפסים למסחר התיירותי. מדי פעם הם עבדו עם הצלם היפוליט ארנו על הפרויקט של תעלת סואץ.
אדון האולימפוס זאוס
אדון האולימפוס זאוס (באנגלית: Master of Olympus - Zeus) הוא משחק מחשב מז'אנר משחקי ניהול. משחק זה הוא החמישי בסדרה של משחקי בניית הערים של Impressions Games. כמו שאר המשחקים בסדרה המטרה היא לבנות עיר, אך הפעם המטרה היא לבנות עיר יוונית קדומה.
מפרץ המלך ג'ורג' (אנטארקטיקה)
לקריאה נוספת
• Rafał Pudełko, Piotr Jan Angiel, Mariusz Potocki, Anna Jędrejek and Małgorzata Kozak, Fluctuation of Glacial Retreat Rates in the Eastern Part of Warszawa Icefield, King George Island, Antarctica, 1979–2018, Remote Sens. 2018, 10(6), 892; https://doi.org/10.3390/rs10060892
דורנבירן (מחוז)
מחוז דורנבירן (בגרמנית: Bezirk Dornbirn) הוא מחוז באוסטריה, במדינת פורארלברג. בירתו היא העיר דורנבירן, שהעניקה למחוז את שמו.
ברכייה
תפוצה ואזורי מחיה
בישראל הברכייה חולפת וחורפת במספרים גדולים. על פי נתוני מפקד עופות המים של רשות הטבע והגנים, מספר הפרטים החולפים בארץ נע בין 10,000 ל-20,000. הם נצפים במקווי מים בכל אזורי הארץ. עם זאת, יש תופעה של פרטים בודדים הנשארים בעונת הקיץ ומקננים בצפון הארץ ובמרכזה, בעיקר לאורך החוף ושפלת יהודה. תופעה זו נמצאת במגמת גידול: מזוגות מקננים בודדים בשנות השישים עד למאות רבות כיום (2020). ייתכן שחלק מגידול זה נובע מהכלאות של ברכיות עם ברווזי בית שהתפראו.
יחסי אוקראינה–נורווגיה
היסטוריה
האראלד השלישי, מלך נורווגיה גם הוא בילה כמה שנים בקייב, ואף התחתן עם יליזבטה (אליסיף), בתו של יארוסלאב הראשון, נסיך קייב בשנת 1045. לאחר מותו של מגנוס בשנת 1047 הפך האראלד למלך נורווגיה ובאותה שנה ייסד בירה חדשה - אוסלו, והפך את העיר למעון המלוכה החדש. האראלד נפטר בשנת 1066 בקרב על בריטניה. ידוע גם כי יליזבטה חיכתה לשובו כמנצח באיי אורקני.
זכויות להט"ב בצ'צ'ניה
זכויות לסביות, הומוסקסואלים, ביסקסואלים וטרנסג'נדרים בצ'צ'ניה היו מזה זמן רב סיבה לדאגה בקרב ארגוני זכויות האדם כמו אמנסטי אינטרנשיונל וארגון Human Rights Watch. רבים מהחוקים של רוסיה, ופרט - חוקים הקשורים לקהילה הלהט"בית, חלים גם בצ'צ'ניה, בהיותה חלק מהפדרציה הרוסית. עם זאת, צ'צ'ניה היא רפובליקה אוטונומית למחצה בתוך גבולות רוסיה, עם קוד משפטי משלה, והמדינה מטילה עונש מוות (מושעה רשמית) על קיום יחסי מין בין גברים. בנוסף, ישנן מעט מאוד הגנות בחוק לאזרחים להט"ביים, והממשלה מעודדת רצח של אזרחים על ידי משפחותיהם, אם הם נחשדים להיות הומוסקסואלים.
הסדר מותנה
רקע וחקיקה
בשנת 2013 נכנס לתוקפו תיקון מספר 66 לחוק סדר הדין הפלילי (נוסח משולב), התשמ"ב -1982, המאפשר במקרים מסוימים קיום הסדר מותנה, כדרך שלישית בין הגשת כתב אישום לבין סגירת התיק בלא ענישה. בהנחיה מספר 4.3042 להנחיות היועץ המשפטי לממשלה נקבע נוהל כללי להחלת הליך של הסדר מותנה על ידי רשויות התביעה השונות.
תיאבון
תיאבון יתר
תיאבון יתר (כלומר יותר מדי תיאבון) יכול להיות מצב חולף או כרוני (מתמשך). תיאבון יתר מביא לרוב לאכילת יתר (פוליפגיה) המהווה בעיה המצריכה מעקב וטיפול תזונתי (דיאטתי) ו\או רפואי.
Cities: Skylines
ביקורות
רוב הביקורות שניתנו ל-Cities: Skylines היו חיוביות, וחלקן טענו שהוא מתעלה על סדרת סים סיטי הוותיקה. המשחק נחשב כסימולטור מדויק דיו כדי שעיריית סטוקהולם, שבה נמצאים משרדי חברת Paradox Interactive שהפיצה את המשחק, נעזרה בו כדי לתכנן מערכת תחבורה חדשה בעיר.
סידני פרסקוט (צעקה)
הדמות מתוארת כאישה צעירה אינטליגנטית ובעלת תושייה שמתחזקת בהדרגה במהלך סדרת הסרטים, ו-כשהיא מנסה להתגבר על האיומים והמוות סביבה. קמפבל זכתה לשבחים רבים וביקורות חיוביות ומשמעותיות, ובכך זכתה בתואר כ-"מלכת הצרחות", וגם זכתה בפרס סאטורן לשחקנית הטובה ביותר בסרט צעקה (1996), ובפרס MTV בהופעה הנשית הטובה ביותר ב-1998, בסרט צעקה 2 (1997).
יונתן קולבר
ביוגרפיה
בשנת 1997 רכשה החברה את קונצרן כור מידי קבוצת שמרוק בעבור רבע מיליארד דולר. במרץ 1998, החליף קולבר את בני גאון בתפקיד מנכ"ל החברה. במהלך הכהונה של קולבר העבירה החברה את המיקוד שלה מתעשיות מסורתיות לתעשיות מידע והיי-טק. אולם בעקבות המשבר בתעשיית ההיי-טק סבלה החברה מהפסדים קשים, בעיקר עקב הפסדי חברת ECI.
רבקה קלארק
מוזיקה
חלק גדול מן המוזיקה של קלארק כתוב לוויולה, שבה הייתה נגנית מקצועית במשך שנים רבות. הרבה מיצירתה נכתב בשבילה ובשביל הרכבי הנשים הקאמריים שבהם ניגנה, בהם "רביעיית נורה קלנץ'", "האנסמבל האנגלי" ו"האחיות ד'אראניי". היא יצאה לסיורי קונצרטים ברחבי העולם, בעיקר עם הצ'לנית מיי מוקלה. ביצירותיה ניכרת השפעה חזקה של כמה מגמות במוזיקה הקלאסית של המאה ה-20. קלארק גם הכירה מלחינים רבים מן השורה הראשונה בתקופתה, בהם בלוך וראוול, שליצירותיהם משווים את המוזיקה שלה.
מוחמד רזא שאה פהלווי
ממשלת מוסאדק והפלתה 1951–1953
עד צהרי היום, קהל גדול של אזרחים איראנים יצאו לרחובות בהפגנות המוניות, חמושים בנשק מאולתר והכו בחזרה בחברי מפלגת תודה. תחת הנהגתו של זאהדי, הצבא הבריח את תומכי תודה הקומוניסטים ולאחר מכן הסתערו בתמיכת המפגינים על בנייני הממשלה. מוסאדק עצמו נמלט לאחר שטנק ירה פגז על ביתו, אך מאוחר יותר הסגיר עצמו לצבא. כדי למנוע שפיכות דמים נוספות, סירב מוסדאק לארגן את תומכיו כניסיון אחרון לשימור שלטונו. עד סוף היום, זאהדי והצבא השתלטו על הממשלה. לאחר שהתוודע השאה להצלחת ההפיכה חזר מאיטליה לאיראן, ומוסדאק הוחלף רשמית בזאהדי. במקור מוסאדק נעצר, נשפט ונידון למוות. אך בצו אישי של השאה עונשו של מוסדאק הוקל לכליאה לשלוש שנים בבידוד בכלא צבאי, ולאחריו מעצר בית עד ליום מותו.
"המהפכה הלבנה"
בשנות החמישים היו 150 משפחות אמידות מאוד שהחזיקו יחדיו ב-50% מכלל האדמה הפורייה והמיועדת לחקלאות במדינה (מתוכם בעל אדמות אחד אחז בנחלה בגודל של שווייץ), תריסר בעלי אדמות היו אחראים כל אחד על בין 40 ל-50 יישובים וכפרים. השאה רצה לשבור את מערכת הכוחות הקיימת אותה כינה במונח המערבי "פאודליזם" ורצה להעביר את הקרקעות לידי אחריותם של האיכרים והחקלאים שעבדו אותן. בתוך כך היה עליו להתמודד מול אופוזיציה מצד הממסד הדתי השיעי, בעלי הקרקעות, האריסטוקרטיה העשירה ושאריות של תנועת 'החזית הלאומית' של מוסאדק. את סדרת הרפורמות שקידם כינה השאה "המהפכה הלבנה" משתי סיבות, ראשית מתוך כוונה כי תהיה זאת מהפכה שתעשה ללא שפיכות דמים, ושנית בתגובה לאפשרות של "מהפכה אדומה" (בראשות תנועות קומוניסטיות וסוציאליסטיות) או "מהפכה שחורה" (בראשות הממסד הדתי הקיצוני).